पाकिस्तान के सिंध प्रांत में दो बसें भिड़ीं; 7 की मौत, 42 घायल
Breaking News Headlines Today, Pictures, Videos and More From Dainik Bhaskar (दैनिक भास्कर)  पश्चिम बंगाल के बांकुरा में ओंदाग्राम रेलवे स्टेशन पर दो मालगाड़ियां टकरा गईं। साउथ ईस्टर्न रेलवे ने बताया कि स्टेशन पर रेलवे मेनटेनेंस ट्रेन (BRN) को दसरी लाइन पर शिफ्ट किया जा
पाकिस्तान के सिंध प्रांत में रविवार को दो बसों की टक्कर हो गई। एक्सीडेंट में 7 लोगों की मौत हो गई, वहीं 42 लोग घायल हो गए। बेनजीराबाद के डिप्टी IG मोहम्मद युनिस ने बताया कि एक्सीडेंट मेहरान हाईवे पर हुआ। जहां पेशावर और कराची से आ रही दो बसें आपस में टकरा गईं। 
आज की अन्य की बड़ी खबरें...
गुवाहाटी हाईकोर्ट ने भारतीय कुश्ती महासंघ के चुनावों पर रोक लगाई
गुवाहाटी हाईकोर्ट ने रविवार को भारतीय कुश्ती महासंघ (WFI) के चुनावों पर रोक लगा दी। चुनाव 11 जुलाई को होने वाले थे। यह फैसला असम कुश्ती महासंघ की याचिका पर आया। इसमें WFI चुनावों पर रोक लगाने की मांग की गई थी।
कर्नाटक के ट्रेनी एयरक्राफ्ट की खेत में इमरजेंसी लैंडिंग; दोनों पायलट सुरक्षित
कर्नाटक के कलबुर्गी में रविवार सुबह एक ट्रेनी एयरक्राफ्ट को खेत में इमरजेंसी लैंडिंग करनी पड़ी। रेडबर्ड फ्लाइट ट्रेनिंग एकेडमी के एयरक्राफ्ट ने एक तकनीकी समस्या के चलते पेथसिरुर गांव में इमरजेंसी लैंडिंग की। एयरक्राफ्ट के पायलट-कम-इंस्ट्रक्टर और ट्रेनी पायलट दोनों सुरक्षित हैं।
मिजोरम में पुलिस ने 17 करोड़ रुपए के ड्रग्स पकड़े
मिजोरम में पुलिस ने 17 करोड़ रुपए के ड्रग्स पकड़े हैं। पुलिस ने मामित जिले में 23 जून की शाम को ये ड्रग्स पकड़े थे, वहीं रविवार को इस कार्रवाई की जानकारी दी। पुलिस में ड्रग्स के साथ 2 लोगों को भी गिरफ्तार किया है। ये लोग साबुन के 270 पैकेटों में लगभग 3.5 किलो हेरोइन लेकर जा रहे थे। इंटरनेशनल मार्केट में इसकी कीमत 17 करोड़ रुपए से ज्यादा है।
दिल्ली में युवती के चेहरे पर धारदार हथियार से हमला
दिल्ली के कालकाजी इलाके में एक युवती के चेहरे पर धारदार हथियार से हमला हुआ। घटना शनिवार की है। पुलिस ने बताया कि अभी तक आरोपी की पहचान नहीं हो पाई है। हमले के पीछे की वजह अभी स्पष्ट नहीं है। युवती के साथ न लूटपाट की गई और न उसकी हमलावर से कोई पुरानी दुश्मनी थी। युवती हमलावर को पहचानती भी नहीं थी।
1 जुलाई से अमरनाथ यात्रा; जम्मू-कश्मीर में सुरक्षाबल ड्रोन से निगरानी कर रहे
1 जुलाई से शुरू होने वाली अमरनाथ यात्रा से पहले जम्मू-कश्मीर में सुरक्षा व्यवस्था के पुख्ता इंतजाम किए गए हैं। सुरक्षाबलों ने रविवार को उधमपुर में ड्रोन से यात्रा रूट की निगरानी की। अमरनाथ यात्रा 1 जुलाई से शुरू होकर 31 अगस्त तक यानी करीब दो महीने तक चलेगी। अब तक 4 लाख से ज्यादा श्रद्धालु इसके लिए रजिस्ट्रेशन करवा चुके हैं।
पश्चिम बंगाल के बांकुरा में दो मालगाड़ियों के बीच टक्कर, 8 डिब्बे पटरी से उतरे
पश्चिम बंगाल के बांकुरा में ओंदाग्राम रेलवे स्टेशन पर दो मालगाड़ियां टकरा गईं। साउथ ईस्टर्न रेलवे ने बताया कि स्टेशन पर रेलवे मेनटेनेंस ट्रेन (BRN) को दसरी लाइन पर शिफ्ट किया जा रहा था। तभी एक मालगाड़ी (BCN) रेड सिग्नल क्रॉस करके BRN ट्रेन से जा टकराई। सुबह करीब 4 बजे हुए इस हादसे में 8 डिब्बे पटरी से उतर गए। 7.45 बजे तक अप मेल लाइन और अप लूप लाइन को रिस्टोर कर दिया गया। पूरी खबर पढ़ें...
बिहार की फैक्ट्री में जहरीली गैस लीक हुई; एक मजदूर की मौत, 30-35 लोगों की तबीयत खराब हुई
बिहार के वैशाली जिले की एक डेयरी फैक्ट्री में जहरीली गैस लीक हुई। इससे फैक्ट्री में काम कर रहे एक मजदूर की मौत हो गई। वहीं, 30-35 लोगों की तबीयत खराब हो गई। सभी को हाजीपुर सदर अस्पताल में भर्ती कराया गया है।
बिहार के भागलपुर में सिलेंडर में ब्लास्ट; एक की मौत, 3 लोग झुलसे
बिहार के भागलपुर में शनिवार शाम को एक घर में रखे सिलेंडर में ब्लास्ट हुआ। इससे घर का एक हिस्सा ढह गया। इस हादसे में एक शख्स की मौत हो गई, जबकि 3 लोग झुलस गए। भागलपुर के SSP आनंद कुमार ने बताया कि FSL, SDRF और दमकल की टीम मौके पर मौजूद है। मलबा हटाने का काम चल रहा है। ब्लास्ट की वजह अभी तक पता नहीं चली है।
पूर्वी मध्य- उत्तर पश्चिम भारत के कुछ हिस्सों अगले 5 दिनों तक भारी बारिश की आशंका
मौसम विभाग ने अगले 5 दिनों तक पूर्वी मध्य और उत्तर पश्चिम भारत के कुछ हिस्सों में भारी बारिश होने की संभावना जताई है। उधर, शनिवार रात मुंबई और दिल्ली में झमाझम बारिश हुई।
पाकिस्तान की अदालत ने पूर्व प्रधानमंत्री शरीफ को रिश्वत मामले में बरी किया, 37 साल पुराना केस
पाकिस्तान में लाहौर के एक कोर्ट ​​ने शनिवार को पूर्व प्रधानमंत्री नवाज शरीफ को 37 साल पुराने रिश्वत मामले में बरी कर दिया। यह मामला देश के एक प्रमुख मीडिया हाउस मालिक को रिश्वत के रूप में कीमती सरकारी जमीन देने से संबंधित था। तब नवाज पंजाब के मुख्यमंत्री थे। नवाज 2019 से ब्रिटेन में रह रहे हैं।
कोर्ट का यह फैसला नवाज शरीफ के छोटे भाई और प्रधानमंत्री शहबाज शरीफ के नेतृत्व वाली संघीय सरकार द्वारा राजनेताओं पर लगे आजीवन प्रतिबंध हटाने के लिए कानून में महत्वपूर्ण संशोधन करने के कुछ दिनों बाद आया है।